Nøgleord

Sammendrag



Nøgleord

1. EF-varemærker – klagesag – søgsmål ved Unionens retsinstanser – Rettens kompetence – omgørelse af en afgørelse truffet af Harmoniseringskontoret – bedømmelse af den kompetence, som appelkammeret er tildelt

(Rådets forordning nr. 207/2009, art. 64, stk. 1, andet punktum, og art. 65, stk. 3)

2. EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – bedømmelseskriterier

[Rådets forordning nr. 207/2009, art. 8, stk. 1, litra b)]

3. EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – lighed mellem de berørte varer eller tjenesteydelser – varer, der supplerer hinanden – beklædning, fodtøj, hovedbeklædning og trikotagevarer

[Rådets forordning nr. 207/2009, art. 8, stk. 1, litra b)]

4. EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – ordmærkerne TEEN VOGUE og VOGUE

[Rådets forordning nr. 207/2009, art. 8, stk. 1, litra b)]

Sammendrag

1. I henhold til artikel 64, stk. 1, andet punktum, i forordning nr. 207/2009 om EF-varemærker kan appelkammeret ved Kontoret for Harmonisering i det Indre Marked (Varemærker og Design) efter at have annulleret den afgørelse, der anfægtes for det, omgøre den af afdelingen ved Harmoniseringskontoret trufne afgørelse og således i det foreliggende tilfælde træffe afgørelse om indsigelsen og forkaste den. Denne foranstaltning er således omfattet af dem, der kan træffes af Retten i medfør af dens beføjelse til at omgøre en afgørelse i henhold til artikel 65, stk. 3, i forordning nr. 207/2009.

(jf. præmis 15)

2. Jf. afgørelsens tekst.

(jf. præmis 23 og 24)

3. Med henblik på vurderingen af ligheden mellem de omhandlede varer eller tjenesteydelser som omhandlet i artikel 8, stk. 1, litra b), i forordning nr. 207/2009 om EF-varemærker skal der tages hensyn til alle relevante faktorer, der kendetegner forbindelsen mellem dem. Disse faktorer omfatter navnlig deres art, deres anvendelsesformål og benyttelsen af dem, samt om de er i et konkurrenceforhold eller supplerer hinanden. Der kan endvidere tages hensyn til andre faktorer, som f.eks. de berørte varers distributionskanaler.

Hvad dernæst angår ligheden mellem tøj i almindelighed og fodtøj gør de tilstrækkeligt tætte forbindelser, der er mellem disse varers respektive formål, hvilket bl.a. kan udledes af den omstændighed, at de tilhører samme klasse i Nice-arrangementet, og af den konkrete mulighed, at de kan fremstilles af de samme erhvervsdrivende eller sælges samlet, det muligt at konkludere, at disse varer kan blive forbundet i den relevante kundekreds’ bevidsthed. Denne betragtning gælder så meget desto mere for så vidt angår trikotagevarer.

Endelig opfylder beklædning, fodtøj og hovedbeklædning, der henhører under klasse 25, et fælles formål, eftersom de er fremstillet til at dække menneskekroppen og skjule, beskytte og udsmykke den.

(jf. præmis 28, 32 og 33)

4. Der foreligger en risiko for forveksling i den svenske offentlighed mellem ordtegnet TEEN VOGUE, der er søgt registreret for »beklædning; fodtøj; hovedbeklædning; dele og tilbehør til alle de nævnte varer« i klasse 25 som omfattet af Nice-arrangementet, og det ældre svenske ordmærke VOGUE, hvorom der er godtgjort reel brug i forhold til trikotagevarer, henset til den visuelle og fonetiske lighed mellem de omtvistede tegn og i betragtning af den omstændighed, at de varer, der er omfattet af disse tegn, er af delvis samme og delvis lignende art.

(jf. præmis 49)